ઑનલાઈન શૉપિંગ લોકોને ઘણી સુવિધાઓ આપી છે અને તેમનું કામ ઘણું સરળ બનાવી દીધું છે. પણ સાથે-સાથે આ પ્લેટફોર્મ પર ક્યારેય એવી ઘટનાઓ સામે આવે છે કે જેને વિશે સાંભળીને આશ્ચર્યચકિત થઈ જવાય છે. ઑનલાઈન જે પ્રકારની પ્રોડક્ટ દેખાડવામાં આવે છે તેવી અસલમાં હોતી નથી. આ પ્રકારની ફરિયાદોના તો અનેક કિસ્સા તમે સાંભળ્યા જ હશે પણ ચીનમાં એક મહિલા સાથે જે થયું તેના વિશે જાણીને તમારી આંખો પહોળી થઈ જશે. એક મહિલાએ ઑનલાઈન શોપિંગ વેબસાઈટ પરથી હેલ્થકેર સપ્લીમેન્ટ્સ ઓર્ડર કર્યા હતા પણ જ્યારે તેણે પેકેજ ખોલ્યું તો તેમાંથી મરેલો મગર નીકળ્યો!